Predlog novele zakona prinaša brezplačen vrtec za 2. otroka, ki je hkrati v vrtcu s starejšim otrokom, ter brezplačen vrtec za tretjega in nadaljnega otroka iz družine. Predlog novele prepoveduje fizičnim in pravnim osebam, ki niso vpisane v razvid izvajalcev javno veljavnih programov ali v register varuhov predšolskih otrok, opravljanje dejavnosti predšolske vzgoje in varstva otrok. Novela Zakona o vrtcih ureja področje zasebnega varstva in sicer se v razvid in register MIZŠ vpišejo le osebe, ki izvajajo dejavnost predšolske vzgoje. Ponudniki, ki izvajajo občasno varstvo otrok, to lahko opravljajo kot osebno dopolnilno delo. Novela dograjuje tudi institut varuha predšolskih otrok na domu.